31995R0839
L 085/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕO) № 839/95 НА СЪВЕТА
от 10 април 1995 година
за изменение на списъка на страните, упоменати в приложение I към Регламент (ЕО) № 519/94
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че Регламент (ЕО) № 519/94 на Съвета от 7 март 1994 г. относно общите правила за внос от някои трети страни (1) се прилага, inter alia, по отношение на внос с произход от Естония, Латвия и Литва;
като има предвид, че Общността е сключила споразумения за свободна търговия с Естония, Латвия и Литва, страни, които освен това са предприели широкомащабна програма за икономическа реформа, насочена към гарантиране на техния преход към пазарна икономика;
като има предвид, че поради това следва да бъдат предвидени разпоредби за премахването на тези страни от обхвата на Регламент (ЕО) № 519/94 от датата на влизане в сила на споменатите споразумения,
ПРИЕ НАСТОЯЩИЯ РЕГЛАМЕНТ:
Член 1
Естония, Латвия и Литва се заличават от приложение I към Регламент (ЕО) № 519/94.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от датата на влизане в сила на споразуменията за свободна търговия, сключени съответно между страните, посочени в член 1, и Общността.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 10 април 1995 година.